Diari Oficial de la Generalitat Valenciana


Sumari del DOGV 3271, del 24-06-1998 (1998/5287)

RESOLUCIÓ de 9 de juny de 1998, del director general de Transports sobre el règim relatiu a horaris i dies de descans en el sector del taxi, en determinades dates, en l'Àrea de Prestació Conjunta d'Alacant.
--------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1998/06/09/(1)/dof/vci/html**

### Dades del document

Número de DOGV
:   3271

Data del DOGV
:   24-06-1998

Secció del DOGV
:   I. DISPOSICIONS GENERALS

Número del document
:   1998/5287


Data del document
:   09-06-1998

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 9 de juny de 1998, del director general de Transports sobre el règim relatiu a horaris i dies de descans en el sector del taxi, en determinades dates, en l'Àrea de Prestació Conjunta d'Alacant. [1998/M5287]
  
La disposició final primera del Decret 18/1985, de 23 de febrer, del Consell de la Generalitat Valenciana sobre creació d'àrees de prestació conjunta per als serveis de transport públic de viatgers en automòbils de turisme, indica que la Conselleria d'Obres Públiques, Urbanisme i Transports dictarà les normes i instruccions complementàries per al desplegament i compliment del contingut del mencionat decret.
  
Mitjançant resolució de 31 de maig de 1995, del director general de Transports (modificada parcialment per la Resolució de 23 de maig de 1996), es va establir el sistema de dies de descans obligatori en la prestació de serveis de transport públic de viatgers en automòbils de turisme en l'Àrea de Prestació Conjunta d'Alacant.
  
L'article 1, punt cinqué de la citada norma defineix el que s'ha d'entendre per dia de descans i el punt segon de l'article 2 estableix un sistema de descans setmanal de tipus rotatori amb caràcter anual.
  
Amb motiu de la sol·licitud dels representants de les associacions del sector del taxi en l'Àrea de Prestació Conjunta d'Alacant es considera oportú dur a terme una modificació en la regulació de la matèria relativa a horaris i dies de descans en relació a l'àmbit de la citada àrea de prestació conjunta que ajude a ajustar determinats dèficits en l'oferta de serveis.
  
En conseqüència, i per atendre a la demanda del mencionat sector i dotar-la de caràcter jurídic, resolc:
  
Article 1
  
Se suprimeix el torn de descansos setmanals, en l'Àrea de Prestació Conjunta d'Alacant, des de les 24.00 hores del dia de referència fins a les 06.00 hores de l'endemà per als següents supòsits:
  
a) En les festes de les Fogueres de Sant Joan a Alacant, durant els dies 19 a 24 de juny.
  
b) Els dies 24 i 31 de desembre (Nit de Nadal i Nit de Cap d'Any respectivament, en Nadal).
  
c) Divendres i dissabte corresponents al cap de setmana de les festes de Carnestoltes.
  
Article 2
  
El sistema rotatori anual per a la concreció dels dies de descans setmanal obligatoris segons la legislació vigent començarà, en l'Àrea de Prestació Conjunta d'Alacant, a partir del primer dilluns de gener de cada any.
  
Article 3
  
Per als esdeveniments de tipus extraordinari i ocasional, i després de la valoració de les circumstàncies concurrents per l'administració, es podrà regular, si escau, la matèria dels dies de descans i els horaris en l'Àrea de Prestació Conjunta d'Alacant, amb la sol·licitud prèvia per part de la majoria de les associacions i comunicació d'aquestes circumstàncies a la Direcció General de Transports amb almenys 45 dies d'antelació.
  
Contra aquesta resolució, que no posa fi a la via administrativa, podrà interposar-se recurs ordinari davant el conseller d'Obres Públiques, Urbanisme i Transports, en el termini d'un mes, comptador a partir del dia de la publicació d'aquesta resolució, de conformitat amb el que disposa l'article 114 en relació amb l'article 48 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.


Còpia Permalink ELI